CELEX: C2007/235/23
Language: lt
Date: 2007-10-06 00:00:00
Title: Byla T-273/07 2007 m. liepos 16 d. pareikštas ieškinys byloje Torres prieš VRDT — Vinícola de Tomelloso (TORREGAZATE)

6.10.2007   
            
            
               LT
            
            
               Europos Sąjungos oficialusis leidinys
            
            
               C 235/13
            
         2007 m. liepos 16 d. pareikštas ieškinys byloje Torres prieš VRDT — Vinícola de Tomelloso (TORREGAZATE)
   
   (Byla T-273/07)
   (2007/C 235/23)
   Kalba, kuria surašytas ieškinys: ispanų
   Šalys
   
      Ieškovė: Miguel Torres, SA (Barselona, Ispanija), atstovaujama advokatų E. Armijo Chávarri, M. Baz de San Ceferino ir A. Castán Pérez-Gómez
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   Kita procedūros Apeliacinėje taryboje šalis: Vinícola de Tomelloso, S.C.L.
   Ieškovės reikalavimai
   
               —
            
            
               Panaikinti 2007 m. gegužės 2 d. Vidaus rinkos derinimo tarnybos (VRDT) antrosios apeliacinės tarybos sprendimą byloje Nr. R 610/2006-2 ir priteisti bylinėjimosi išlaidas iš VRDT.
            
         Ieškinio pagrindai ir pagrindiniai argumentai
   Bendrijos prekių ženklo paraišką pateikęs asmuo: Vinícola de Tomelloso, S.C.L.
   
      Prašomas įregistruoti Bendrijos prekių ženklas: žodinis prekių ženklas TORREGAZATE 33 klasės prekėms (vynai, svaigieji gėrimai ir likeriai) — paraiška Nr. 3134665.
   
      Ženklo ar žymens, kuriuo remiamasi protesto procese, savininkas: ieškovė.
   
      Ženklas ar žymuo, kuriuo remiamasi protesto procese: įvairūs žodiniai nacionaliniai prekių ženklai TORRES 33 klasės prekėms bei kiti Bendrijos, tarptautiniai ir nacionaliniai prekių ženklai, kuriuos sudaro žodis TORRES arba kuriuose jis pavartotas, toms pačioms prekėms.
   
      Protestų skyriaus sprendimas: atmesti protestą.
   
      Apeliacinės tarybos sprendimas: atmesti apeliaciją.
   
      Ieškinio pagrindai: Reglamento (EB) Nr. 40/94 8 straipsnio 1 dalies b punkto netinkamas taikymas.